**דוח יחס כושר פירעון כלכלי של**

**ש. שלמה חברה לביטוח בע"מ**

**ליום 31 בדצמבר 2020**

תוכן ענייניים

דוח יחס כושר פירעון כלכלי של

ש. שלמה חברה לביטוח בע"מ

ליום 31 בדצמבר 2020

|  |  |
| --- | --- |
|  | עמוד |
|  |  |
| דוח מיוחד של רואי החשבון | 2 |
|  |  |
| רקע ודרישות גילוי | 3 |
|  |  |
| הגדרות | 4 |
|  |  |
| מתודולוגית חישוב | 5 |
|  |  |
| הערות והבהרות | 6 |
|  |  |
| סעיף 1 - יחס כושר פירעון וסף הון | 8 |
|  |  |
| [סעיף 2 - מאזן כלכלי](#_Toc522694495) | 9 |
|  |  |
| סעיף 2א – מידע אודות מאזן כלכלי | 10 |
|  |  |
| סעיף 2ב - הרכב התחייבויות בגין חוזי ביטוח | 13 |
|  |  |
| סעיף 3 - הון עצמי לעניין הון נדרש לכושר פירעון | 14 |
|  |  |
| סעיף 4 - הון נדרש לכושר פירעון (SCR) | 16 |
|  |  |
| סעיף 5 - סף הון (MCR) | 17 |
|  |  |
| סעיף 6 – השפעת יישום ההוראות לעניין הפריסה | 18 |
|  |  |
| סעיף 7 – ניתוח רגישות לשינויים בריבית | 18 |
|  |  |
| סעיף 8 – מגבלות על חלוקת דיבידנד | 19 |
|  |  |
| סעיף 9 – יחס כושר פירעון ללא יישום הוראות המעבר לתקופת הפריסה וללא התאמת תרחיש המניות | 20 |
|  |  |
|  |  |

לכבוד

הדירקטוריון של

ש. שלמה חברה לבטוח בע"מ

א.ג.נ.

הנידון : בדיקה של יישום הוראות מסוימות של הממונה על שוק ההון, ביטוח וחיסכון בעניין כושר פירעון כלכלי מבוסס Solvency II של חברת ש. שלמה חברה לביטוח בע"מ (להלן - **החברה**) ליום 31 בדצמבר, 2020

בדקנו את ההון הנדרש לשמירה על כושר פירעון (להלן – "("**SCR** ואת ההון הכלכלי של חברת ש. שלמה חברה לביטוח בע"מ ליום 31 בדצמבר, 2020 (להלן - "**המידע**"), המצורף בזה. הדירקטוריון וההנהלה אחראים להכנה ולהצגה של המידע הערוך בהתאם להוראות הממונה על שוק ההון, ביטוח וחיסכון (להלן - **"הממונה"**) בעניין כושר פירעון כלכלי של חברת ביטוח מבוסס Solvency II כפי שנכללו בחוזר ביטוח מספר 2020-1-15 מיום 14 באוקטובר 2020.

החישובים, התחזיות וההנחות שהיוו בסיס להכנת המידע הינם באחריות הדירקטוריון וההנהלה.

בדיקתנו נערכה בהתאם לתקן הבטחת מהימנות בינלאומי 3400 ISAE - בדיקה של מידע כספי עתידי ובהתאם להנחיות הממונה, כפי שנכללו בנספח ב' לחוזר ביטוח 2017-1-20 מיום 3 בדצמבר 2017, המפרט הוראות לעניין ביקורת על דוח יחס כושר פירעון כלכלי.

בהתבסס על בדיקת הראיות התומכות בחישובים, בתחזיות ובהנחות, כפי שמוזכר להלן, אשר שימשו את הדירקטוריון וההנהלה של החברה בהכנת המידע, לא בא לתשומת ליבנו דבר הגורם לנו לסבור שהתחזיות וההנחות, בכללותן, אינן מהוות בסיס סביר למידע בהתאם להוראות. כמו כן לדעתנו, המידע לרבות אופן קביעת ההנחות והתחזיות הוכנו, מכל הבחינות המהותיות בהתאם להוראות, והוצגו, מכל הבחינות המהותיות, בהתאם להוראות.

יודגש כי התחזיות וההנחות מבוססות, בעיקרן על ניסיון העבר, כפי שעולה ממחקרים אקטוארים הנערכים מעת לעת. נוכח הרפורמות בשוק ההון, הביטוח והחיסכון והשינויים בסביבה הכלכלית, נתוני העבר אינם משקפים בהכרח את התוצאות העתידיות. המידע מתבסס לעיתים על הנחות לגבי אירועים עתידיים ופעולות ההנהלה שלא בהכרח יתממשו או שיתממשו באופן שונה מההנחות אשר שימשו בסיס למידע. כמו כן, התוצאות בפועל עלולות להיות שונות באופן מהותי מהמידע, מאחר והתרחישים המשולבים של אירועים עשויים להתממש באופן שונה מהותית מההנחות במידע.

אנו מפנים את תשומת הלב לאמור בסעיף ד' - הערות והבהרות בדוח יחס כושר הפירעון, בדבר אי הודאות הנגזרת משינויים רגולטורים וחשיפה לתלויות שלא ניתן להעריך את השפעתה על יחס כושר הפירעון.

תל אביב,

24 ביוני, 2021

|  |  |
| --- | --- |
| בכבוד רב, | |
|  |  |
| סומך חייקין | |
| רואי חשבון | |
|  | |

א. **רקע ודרישות גילוי**

1. **משטר כושר פירעון כלכלי מבוסס Solvency II**

המידע המפורט להלן, חושב בהתאם להוראות חוזר ביטוח 2020-1-15 מיום 14 באוקטובר 2020, שעניינו "תיקון החוזר המאוחד לעניין הוראות ליישום משטר כושר פירעון כלכלי של חברת ביטוח מבוסס Solvency II" (להלן – "**חוזר הסולבנסי**") ובהתאם להבהרות והנחיות נוספות של הממונה שעניינן יישום משטר כושר פירעון כלכלי.

המידע נערך ומוצג בהתאם להוראות פרק 1 שבחלק 4 לשער 5 בחוזר המאוחד, כפי שעודכנו לאחרונה בחוזר ביטוח 2020-1-17 מיום 14 באוקטובר 2020 שעניינו עדכון הוראות החוזר המאוחד בעניין "דין וחשבון לציבור" – גילוי אודות יחס כושר פירעון כלכלי (להלן -"הוראות הגילוי").

הוראות משטר כושר פירעון כלכלי קובעות מודל סטנדרטי לחישוב ההון העצמי המוכר וההון הנדרש לכושר פירעון, במטרה להביא לכך שחברת הביטוח תחזיק כרית לספיגת הפסדים הנובעים מהתממשותם של סיכונים בלתי צפויים להם היא חשופה. **יחס כושר הפירעון הינו היחס בין ההון בעצמי הקיים וההון הנדרש**.

ההון העצמי המוכר, לצורך משטר כושר פירעון כלכלי, מורכב מהון רובד 1 והון רובד 2. הון רובד 1 כולל הון עצמי המחושב באמצעות הערכת שוויים של הנכסים וההתחייבויות של חברת ביטוח לפי הוראות חוזר הסולבנסי והון רובד 1 נוסף. הון רובד 1 נוסף והון רובד 2 כוללים מכשירי הון עם מנגנונים לספיגת הפסדים לרבות מכשירי הון משני נחות, הון משני מורכב והון שלישוני אשר הונפקו לפני מועד התחילה. חוזר הסולבנסי כולל מגבלות על הרכב הון עצמי לעניין SCR (ראה להלן), כך ששיעור הרכיבים הכלולים בהון רובד 2 לא יעלה על 40% מה-SCR (בתקופת הפריסה, המפורטת להלן - 50% מההון הנדרש לכושר פירעון בתקופת הפריסה).

את ההון המוכר יש להשוות להון הנדרש כאשר קיימות שתי רמות של דרישות הון:

- ההון הנדרש לשמירה על כושר הפירעון של חברת ביטוח (להלן - SCR). ה-SCR רגיש לסיכונים ומבוסס על חישוב צופה פני עתיד של התממשות תרחישים שונים, תוך התחשבות ברמת המתאם של גורמי הסיכון השונים, הכל על בסיס ההנחיות ליישום משטר כושר הפירעון החדש. דרישה זו נועדה להבטיח התערבות מדויקת ועתית של רשויות הפיקוח.

- רמה מינימלית של הון (להלן - MCR או "סף הון"). בהתאם לחוזר סולבנסי, סף ההון יהיה שווה לגבוה שבין סכום ההון הראשוני המינימלי הנדרש לפי "דרישות הון משטר קודם" לבין סכום הנגזר מגובה עתודות ביטוח ופרמיות (כהגדרתן בחוזר סולבנסי) המצוי בטווח שבין 25% לבין 45% מה-SCR.

ההון המוכר וההון הנדרש מחושבים באמצעות נתונים ומודלים לחישוב יחס כושר הפירעון הכלכלי המתבססים, בין היתר, על תחזיות והנחות הנשענות, בעיקרן על ניסיון העבר. החישובים המבוצעים במסגרת חישוב ההון הכלכלי ודרישת ההון הכלכלית הם בעלי רמת מורכבות גבוהה.

חוזר הסולבנסי כולל, בין היתר, הוראות מעבר כדלהלן:

א) בחירה מאחת מהחלופות הבאות:

1. ההון הנדרש לכושר פירעון של חברת ביטוח בתקופה שתחילתה ביום 30 ביוני, 2017 וסיומה ביום 31 בדצמבר 2024 (להלן - "תקופת הפריסה") יעלה בהדרגה, ב-5% כל שנה, החל מ-60% מה-SCR ועד למלוא ה-SCR. ההון הנדרש ליום 31 בדצמבר, 2020 – 80% מה- SCR (ליום 31 בדצמבר, 2019 – 75% מה- SCR).

2. הגדלת ההון הכלכלי באמצעות ניכוי מעתודת הביטוח של סכום המחושב בהתאם לחוזר הסולבנסי (להלן – "הניכוי"). הניכוי ילך ויקטן בצורה הדרגתית עד לשנת 2032.

החברה מיישמת את החלופה הראשונה לעניין תקופת הפריסה אשר עומדת בקנה אחד עם המדיניות שיושמה בתקופות קודמות.

ב) דרישת הון מוקטנת על סוגים מסוימים של השקעות המוחזקות ע"י המבטח בכל מועד דיווח, כאשר דרישה זו תלך ותגדל באופן הדרגתי במשך 7 שנים, עד לשנת 2023, עד שדרישת ההון בגין השקעות אלו תגיע לשיעורה המלא.

**מידע צופה פני עתיד**

**הנתונים הכלולים בדוח יחס כושר פירעון כלכלי זה, לרבות ההון העצמי המוכר וההון הנדרש לכושר פירעון, מבוססים, בין השאר, על תחזיות, הערכות ואומדנים לאירועים עתידיים שהתממשותם אינה ודאית ואינם בשליטתה של החברה, ויש לראות בהם "מידע צופה פני עתיד" כהגדרתו בסעיף 32א לחוק ניירות ערך התשכ"ח-1968. התוצאות בפועל עשויות להיות שונות מכפי שבא לידי ביטוי בדוח יחס כושר פירעון כלכלי זה, כתוצאה מכך שתחזיות, הערכות ואומדנים אלה, כולם או חלקם לא יתממשו או שיתממשו באופן שונה מכפי שנחזה, בין היתר בהתייחס להנחות אקטואריות (בכלל זה שיעורי תמותה, תחלואה, החלמה, ביטולים, הוצאות, ושיעור רווח חיתומי), שיעורי ריבית חסרת סיכון, תשואות בשוק ההון, הכנסות עתידיות ונזק בתרחישי קטסטרופה.**

**הוראות גילוי ודיווח בקשר לדוח יחס כושר פירעון כלכלי**

בהוראות הגילוי נקבע, בין היתר, כי דוח יחס כושר פירעון כלכלי יפורסם באתר האינטרנט של החברה וייכלל במסגרת הדוח התקופתי העוקב למועד החישוב. דוח יחס כושר פירעון כלכלי בגין נתוני 31 בדצמבר של כל שנה יבוקר בידי רואה החשבון המבקר של החברה. כמו כן הוראות הגילוי כוללות הוראות בקשר למבנה דוח יחס כושר פירעון כלכלי, אישורו על ידי האורגנים המתאימים בחברה, ביקורתו על ידי רואה החשבון המבקר של החברה ודרישות הגילוי לגביו.

בהתאם למכתב הממונה למנהלי חברות הביטוח מיום 14 במרץ 2021 בעניין "דיווח ופרסום יחס כושר פירעון ליום 31 בדצמבר 2020 וליום 30 ביוני 2021", מועד פרסום דוח יחס כושר פירעון כלכלי ודיווח קבצי דיווח סולבנסי לממונה ליום 31 בדצמבר 2020 יהיה עד ליום 30 ביוני 2021. כמו כן, חברת ביטוח רשאית לא לפרסם לציבור דוח יחס כושר פירעון כלכלי ליום 30 ביוני 2021.

בהתאם להוראות הגילוי, חברת ביטוח נדרשת לכלול מידע בדבר מבחני רגישות של יחס כושר הפירעון ביחס לגורמי סיכון שונים המהותיים לחברה באופן מדורג, כך שדיווח רגישות לשינוי בריבית חל מדוח יחס כושר פירעון כלכלי ליום 31 בדצמבר 2020 ודיווח רגישות לשינוי בשאר גורמי הסיכון המהותיים יחל מדוח יחס כושר פירעון כלכלי ליום 31 בדצמבר 2021.

החל מדוח יחס כושר פירעון כלכלי ליום 31 בדצמבר 2021, חברת ביטוח תידרש לכלול גם מידע כמותי בדבר תנועה ביחס כושר הפירעון הכלכלי, שיסביר את הגורמים המרכזיים לשינוי בעודף ההון משנה לשנה.

בגין חישוב יחס כושר הפירעון ליום 31 בדצמבר 2020 נערכה ביקורת של רואה החשבון המבקר בהתאם להוראות הממונה. הביקורת נערכה בהתאם לתקן הבטחת מהימנות בינלאומי ISAE3400 בדיקה של מידע כספי עתידי.

ב. **הגדרות**

|  |  |  |
| --- | --- | --- |
| החברה | - | ש. שלמה חברה לביטוח בע"מ |
| הוראות משטר כושר פירעון כלכלי | - | הוראות חוזר הממונה על שוק ההון, ביטוח וחיסכון 2020-1-15 "תיקון החוזר המאוחד לעניין הוראות ליישום משטר כושר פירעון כלכלי של חברת ביטוח מבוסס Solvency II (חוזר סולבנסי), על הבהרותיו. |
| אומדן מיטבי  (Best Estimate) | - | צפי של תזרימי המזומנים העתידיים הנובעים מחוזי הביטוח וחוזי ההשקעה במהלך כל תקופת קיומם, ללא מרווחי שמרנות, כשהם מהוונים בריבית חסרת סיכון מותאמת. |
| ביטוח בריאות ארוך טווח (SLT) | - | ביטוח בריאות המתנהל בדומה לביטוח חיים. |
| ביטוח בריאות קצר טווח (NSLT) | - | ביטוח בריאות המתנהל בדומה לביטוח כללי. |
| הון נדרש בסיסי לכושר פירעון (BSCR) | - | הון נדרש מחברת ביטוח לשמירת כושר הפירעון, המחושב על פי הוראות משטר כושר פירעון כלכלי ללא התחשבות בהון הנדרש בשל סיכון תפעולי, התאמה לספיגת הפסדים בשל מס נדחה. |
| הון נדרש לכושר פירעון (SCR) | - | סך ההון הנדרש מחברת ביטוח לשמירת כושר הפירעון, המחושב על פי הוראות משטר כושר פירעון כלכלי. |
| הון עצמי מוכר | - | סך הון רובד 1 והון רובד 2 של חברת ביטוח, לאחר ניכויים והפחתות בהתאם להוראות חלק ב' בנספח לחוזר הסולבנסי. |
| הון רובד 1 בסיסי | - | הון עצמי חשבונאי בתוספת השינוי בעודף נכסים על התחייבויות הנובע מפערים בין אופן הערכת הנכסים וההתחייבויות במעבר למאזן כלכלי ובניכוי נכסים בלתי מוכרים ודיבידנד שהוכרז לאחר תאריך הדוח וטרם פורסם לראשונה. |
| הון רובד 1 נוסף | - | שטר הון צמית, מניות בכורה לא צוברות, מכשיר הון ראשוני מורכב, מכשיר הון רובד 1 נוסף. |
| הון רובד 2 | - | מכשירי הון רובד 2, מכשירי הון משני נחות, הון משני מורכב והון שלישוני מורכב - כששווים מוערך לפי הוראות חלק א' בנספח לחוזר הסולבנסי. |
| הממונה | - | הממונה על רשות שוק ההון, ביטוח וחיסכון. |
| השפעת הפיזור בין רכיבי הסיכון | - | מתאם בין סיכונים שונים במודל, ככל שיש פיזור בין מגזרי הפעילות בתיק ופיזור בין הסיכונים כך השפעת המתאם גדלה והוא מפחית את סך הסיכון. |

ב. **הגדרות** **- (המשך)**

|  |  |  |
| --- | --- | --- |
| יחס כושר פירעון | - | היחס בין ההון העצמי המוכר לבין ההון הנדרש לכושר פירעון של חברת הביטוח. |
| התאמת תרחיש מניות | - | דרישת הון מוקטנת על סוגי השקעות מסוימים שתגדל בהדרגתיות עד לשנת 2023 כשדרישת ההון בגין השקעות אלו תגיע לשיעורה המלא. |
| מאזן כלכלי | - | מאזן החברה כאשר שווים של הנכסים וההתחייבויות מותאם לפי הוראות חלק א' בנספח לחוזר הסולבנסי. |
| מרווח סיכון(RM) | - | סכום נוסף על האומדן המיטבי המשקף את עלות ההון הכוללת שהיה מצופה שחברת ביטוח אחרת או מבטח משנה ידרשו על מנת לקבל על עצמן את התחייבויות הביטוח של החברה. |
| סף הון מינימלי MCR)) | - | הון מינימלי הנדרש מחברת הביטוח. |
| רווח צפוי בגין פרמיות עתידיות (EPIFP) | - | Expected Profit in Future Premiums; הרווח העתידי הגלום בהתחייבויות חוזי ביטוח חיים ובריאות. |
| תקופת פריסה  UFR  מתאם תנודתיות (VA) | - | במסגרת הוראות המעבר ליישום משטר כושר פירעון כלכלי, בשנים 2017 עד 2024, הון נדרש לכושר פירעון (SCR) של חברת הביטוח יעלה בהדרגה מ- 60% בשנת 2017 ועד עמידה מלאה בהון נדרש לכושר פירעון (100%) בשנת 2024.  שיעור הריבית העתידית האחרונה הנגזר מהריבית הריאלית הצפויה בטווח הארוך ומהציפיות לאינפלציה בטווח הארוך, אליה מתכנס עקום הריבית המתואמת, בהתאם להוראות משטר כושר פירעון כלכלי.  רכיב אנטי מחזורי המשקף את המרווח הגלום בתיק נכסי חוב מייצג של חברות ביטוח, ומתווסף לעקום הריבית המתואמת בהתאם להוראות משטר כושר פירעון כלכלי. |
|  |  |  |
| מבוקר |  | המונח מתייחס לביקורת שנערכה בהתאם לתקן הבטחת מהימנות בינלאומי 3400 ISAE- בדיקה של מידע כספי עתידי. |
| תקנות דרכי השקעה |  | תקנות הפיקוח על שירותים פיננסיים (קופות גמל) (כללי השקעה החלים על גופים מוסדיים), תשע"ב – 2012. |

## ג. **מתודולוגיית החישוב**

דוח יחס כושר הפירעון הכלכלי לימים 31 בדצמבר, 2020 ו- 2019 חושב ונערך בהתאם להוראות משטר כושר פירעון כלכלי.

מאזן כלכלי

המאזן הכלכלי מחושב לפי הכללים וההוראות המפורטים שפרסם הממונה, אשר מבוססים על כללי Solvency II באירופה, עם התאמות למאפייני המוצרים והסביבה הכלכלית בישראל. מטרת הכללים היא לשקף את הערך הכלכלי של סעיפי המאזן בהתאם לתפיסת הממונה. לפי ההוראות ההתחייבויות הביטוחיות מחושבות על בסיס הערכה מיטבית של מכלול התזרימים העתידיים הצפויים מהעסקים הקיימים, ללא מרווחי שמרנות, ובתוספת מרווח סיכון (Risk Margin), המייצג את התוספת להתחייבויות הביטוחיות שהיה מצופה שחברת ביטוח אחרת תדרוש, לצורך קבלת התחייבויות הביטוח של חברת ביטוח. על-פי ההוראות מרווח הסיכון מחושב בשיטת עלות ההון בשיעור של 6% לשנה מההון הנדרש הצפוי, בגין סיכונים ביטוחיים, לאורך חיי העסקים הקיימים, כאמור להלן. המאזן הכלכלי נערך על בסיס הדוחות הכספיים הנפרדים של החברה בתוספת חברות מוחזקות שאחזקת זכויות במקרקעין הינן עיסוקן היחיד. המאזן הכלכלי אינו כולל את הערך הכלכלי של נכסים לא מוחשיים ושל הוצאות רכישה נדחות.

ההון הנדרש לכושר פירעון

חישוב ההון הנדרש לכושר פירעון מבוסס על הערכת החשיפה של ההון העצמי הכלכלי לרכיבי הסיכון הבאים אשר קבועים בהוראות משטר כושר פירעון כלכלי: סיכוני ביטוח חיים, סיכוני ביטוח בריאות, סיכוני ביטוח כללי, סיכוני שוק וסיכוני צד נגדי. רכיבי סיכון אלה כוללים תתי רכיבי סיכון בהתייחס לסיכונים ספציפיים אליהם חשופה חברת הביטוח. הערכת חשיפת ההון העצמי הכלכלי לכל תת רכיב

## ג. **מתודולוגיית החישוב – (המשך)**

סיכון מתבצעת על בסיס תרחיש מוגדר שנקבע בהנחיות. קביעת ההון הנדרש לכושר פירעון מבוססת על סכימה של דרישות ההון בגין רכיבי הסיכון ותתי רכיבי הסיכון כאמור, בניכוי השפעת הפיזור בין הסיכונים בחברה על-פי מקדמי המתאם המיוחסים להם לפי ההוראות, ובניכוי התאמה לספיגת הפסדים בשל מס נדחה, כמפורט בהוראות משטר כושר פירעון כלכלי. בנוסף, כולל חישוב ההון הנדרש לכושר פירעון רכיבים של הון נדרש בגין סיכון תפעולי והון נדרש בגין חברות מנהלות.יודגש כי לתוצאות המודלים המשמשים בחישוב ההון העצמי המוכר וההון הנדרש לכושר פירעון, רגישות גבוהה לתחזיות ולהנחות הכלולות בהן וכן לאופן יישומן של ההנחיות. ליחס כושר הפירעון הכלכלי רגישות גבוהה למשתני שוק ולמשתנים אחרים ובהתאם עשוי להיות תנודתי.

דרישת ההון בגין כל סיכון מחושבת בהתאם לחשיפת החברה לסיכון זה ובהתחשב בפרמטרים שנקבעו על-ידי ההוראות. גובה ההון הנדרש מייצג, על-פי ההוראות, את היקף ההון העצמי שיאפשר לחברת הביטוח לספוג, בשנה הקרובה, הפסדים בלתי צפויים ולעמוד בהתחייבויותיה למבוטחים ומוטבים במועדן, ברמת בטחון של 99.5%.

ההתאמה לספיגת ההפסדים בשל נכס מס נדחה

בהתאם להוראות משטר כושר פירעון כלכלי חברת ביטוח רשאית להכיר בהתאמה לספיגת הפסדים בשל נכס מס נדחה עד לגובה יתרת העתודה למיסים נדחים הכלולה במאזן הכלכלי בתוספת נכס מס כנגד רווחים עתידיים עד ל- 5% מהון נדרש בסיסי לכושר פירעון (BSCR) וזאת בהתקיים התנאים הבאים:

* באפשרותה של חברת הביטוח להראות לממונה כי סביר שרווחיה העתידיים חייבים במס יהיו זמינים ונכסי המס יהיו ניתנים למימוש כנגדם.
* הרווחים העתידיים ינבעו מפעילות בביטוח כללי או ביטוח בריאות (NSLT) (ביטוח בריאות קצר טווח) בלבד.

ד. **הערות והבהרות**

1. כללי

דוח יחס כושר הפירעון כולל, בין היתר, תחזיות המבוססות על הנחות ופרמטרים בהתאם לניסיון העבר, כפי שעולה ממחקרים אקטוארים הנערכים מעת לעת, ועל הערכות החברה לגבי העתיד ככל שיש לחברה מידע רלוונטי וקונקרטי עליו ניתן להתבסס. המידע והמחקרים הם אותם אלו ששימשו בסיס לדיווח השנתי של החברה לשנת 2020. לא הובאו בחשבון מידע או מחקרים אשר גובשו לאחר מועד פרסום הדיווח השנתי של החברה לשנת 2020 אם וככל שבוצעו.

יודגש כי נוכח הרפורמות בשוק ההון, הביטוח והחיסכון והשינויים בסביבה הכלכלית, נתוני העבר אינם משקפים בהכרח את התוצאות העתידיות ואין בידי החברה להעריך את השפעת הרפורמות והשינויים הללו באופן אמין. החישוב מתבסס לעיתים על הנחות לגבי אירועים עתידיים שלא בהכרח יתממשו או שיתממשו באופן שונה מההנחות אשר שימשו בסיס לחישוב. כמו כן, התוצאות בפועל עלולות להיות שונות באופן מהותי מהחישוב, מאחר והתרחישים המשולבים של אירועים עשויים להתממש באופן שונה מהותית מההנחות בחישוב.

למודל, במתכונתו הנוכחית, רגישות גבוהה מאוד לשינויים במשתני שוק ואחרים ולפיכך מצב ההון המשתקף ממנו עשוי להיות תנודתי מאוד.

2. השפעות עתידיות של מעשי חקיקה ורגולציה הידועים ליום פרסום הדוח וחשיפה לתלויות

א) תחום הביטוח נתון בשנים האחרונות לשינויים תכופים בהסדרים תחיקתיים ולהוראות רגולטוריות תכופות. ראה בקשר לכך סעיף 4.1 בחלק ד' בפרק עסקי התאגיד בדוח התקופתי לשנת 2020.

למעשי החקיקה ולהוראות הרגולציה קיימת השלכה על רווחיות החברה ותזרימי המזומנים שלה וכפועל יוצא על יחס כושר הפירעון הכלכלי שלה.

ד. **הערות והבהרות** **– (המשך)**

חישוב יחס כושר הפירעון אינו כולל את כל ההשפעה האפשרית של מעשי החקיקה האמורים וההוראות הרגולטוריות וכן התפתחויות אחרות שטרם באו לידי ביטוי מעשי בנתונים בפועל, שכן אין בידי החברה, נכון למועד זה, יכולת להעריך את כל השפעתם על תוצאותיה העסקיות ועל יחס כושר הפירעון.

ב) בהתאם להוראות משטר כושר פירעון כלכלי השווי של התחייבויות תלויות במאזן הכלכלי נקבע על פי שווין במאזן החשבונאי בהתאם להוראות תקן בינלאומי לחשבונאות IAS 37, מדידה זו אינה משקפת את ערכן הכלכלי. לא ניתן להעריך את השלכות אי הודאות הנגזרת מהחשיפה לתלויות המתוארת בביאור 28 לדוחות הכספיים לשנת 2020, לרבות השפעתה על הרווחיות העתידית ועל יחס כושר הפירעון.

**סעיף 1 - יחס כושר פירעון וסף הון**

1. יחס כושר פירעון

|  |  |  |  |  |
| --- | --- | --- | --- | --- |
|  |  | ליום 31 בדצמבר |  | ליום 31 בדצמבר |
|  |  | 2020 |  | 2019 |
|  |  | מבוקר |  | מבוקר |
|  |  | אלפי ש"ח | | |
|  |  |  |  |  |
| הון עצמי לעניין הון נדרש לכושר פירעון - ראה סעיף 3 |  | 552,975 |  | 443,369 |
|  |  |  |  |  |
| הון נדרש לכושר פירעון - ראה סעיף 4 |  | 298,445 |  | 224,683 |
|  |  |  |  |  |
| עודף |  | 254,530 |  | 218,686 |
|  |  |  |  |  |
| יחס כושר פירעון |  | 185% |  | 197% |
|  |  |  |  |  |
| **השפעת פעולות הוניות מהותיות שהתרחשו בתקופה שבין תאריך החישוב לתאריך פרסום דוח יחס כושר פירעון כלכלי:** | | | | |
| גיוס הון רובד 2 |  | - |  | 74,850 |
|  |  |  |  |  |
| הון עצמי לעניין הון נדרש לכושר פירעון |  | 552,975 |  | 518,219 |
|  |  |  |  |  |
| עודף |  | 254,530 |  | 293,536 |
|  |  |  |  |  |
| יחס כושר פירעון (באחוזים) |  | 185% |  | 231% |

לפרטים בדבר יחס כושר פירעון כלכלי ללא יישום הוראות מעבר לתקופת הפריסה וללא התאמת תרחיש מניות ובדבר יעד יחס כושר פירעון כלכלי ומגבלות החלות על החברה לעניין חלוקת דיבידנד, ראה סעיף 9 להלן.

**שינויים מהותיים שחלו לעומת סוף שנת דיווח קודמת**

בשנת 2020 חל גידול בהון העצמי של החברה לעניין כושר פירעון כתוצאה מרווח נקי בסך של 70,130 אלפי ש"ח, גיוס הון רובד 2 בסך של 74,850 אלפי ש"ח, בניכוי חלוקת דיבידנד לאחר תאריך המאזן בסך של 35,000 אלפי ש"ח.

כמו כן, חל גידול בהון הנדרש לכושר פירעון של החברה (SCR), כתוצאה מהגידול בהיקף העסקים של החברה ומהקטנת שיעור הכיסוי של מבטחי משנה בחלק מעסקי החברה בשנת 2021, שינוי בתמהיל ההשקעות של החברה, בדגש על גידול ברכיב המנייתי בתיק, ועליה שך 5% בהכרה בהון הנדרש בתקופת הפריסה. מנגד, חל שיפור כתוצאה מיישום לראשונה של ההקלה הנובעת מהתאמה לספיגת הפסדים בשל מס נדחה.

2. סף הון (MCR)

|  |  |  |  |  |
| --- | --- | --- | --- | --- |
|  |  | ליום 31 בדצמבר |  | ליום 31 בדצמבר |
|  |  | 2020 |  | 2019 |
|  |  | מבוקר |  | מבוקר |
|  |  | אלפי ש"ח | | |
|  |  |  |  |  |
| סף הון (MCR) ראה סעיף 5 (א') |  | 100,121 |  | 80,900 |
|  |  |  |  |  |
| הון עצמי לעניין סף הון - ראה סעיף 5 (ב') |  | 448,598 |  | 410,256 |

**סעיף 2 - מאזן כלכלי**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | ליום 31 בדצמבר 2020 | | |  | ליום 31 בדצמבר 2019 | | |
|  | מידע אודות מאזן כלכלי |  | מאזן לפי תקינה חשבונאית |  | מאזן כלכלי |  | מאזן לפי תקינה חשבונאית |  | מאזן כלכלי |
|  |  |  | מבוקר | | |  | מבוקר | | |
|  |  |  | אלפי ש"ח | | | | | | |
| **נכסים** |  |  |  |  |  |  |  |  |  |
|  |  |  |  |  |  |  |  |  |  |
| נכסים בלתי מוחשיים | 1 |  | 19,764 |  | - |  | 13,972 |  | - |
| נכסי מיסים נדחים, נטו | 5 |  | - |  | - |  | - |  | - |
| הוצאות רכישה נדחות | 2 |  | 107,787 |  | - |  | 95,031 |  | - |
| רכוש קבוע |  |  | 24,442 |  | 24,442 |  | 25,742 |  | 25,742 |
|  |  |  |  |  |  |  |  |  |  |
| **השקעות בחברות מוחזקות שאינן חברות ביטוח** |  |  |  |  |  |  |  |  |  |
| חברות מוחזקות אחרות | 3 |  | 60,996 |  | 60,996 |  | 42,429 |  | 42,429 |
|  |  |  |  |  |  |  |  |  |  |
| **סך כל השקעות בחברות מוחזקות שאינן חברות ביטוח** |  |  | 60,996 |  | 60,996 |  | 42,429 |  | 42,429 |
|  |  |  |  |  |  |  |  |  |  |
| נדל"ן להשקעה - אחר |  |  | 176,145 |  | 176,145 |  | 89,700 |  | 89,700 |
| נכסי ביטוח משנה |  |  | 2,549,302 |  | 2,353,192 |  | 2,187,265 |  | 1,979,511 |
| חייבים ויתרות חובה |  |  | 337,129 |  | 337,129 |  | 224,736 |  | 224,736 |
|  |  |  |  |  |  |  |  |  |  |
| **השקעות פיננסיות אחרות**: |  |  |  |  |  |  |  |  |  |
| נכסי חוב סחירים |  |  | 926,184 |  | 926,980 |  | 1,060,498 |  | 1,075,880 |
| נכסי חוב שאינם סחירים | 4 |  | 150,854 |  | 151,419 |  | 149,434 |  | 134,721 |
| מניות |  |  | 73,083 |  | 73,083 |  | 59,621 |  | 59,621 |
| אחרות |  |  | 247,340 |  | 247,340 |  | 141,662 |  | 141,662 |
|  |  |  |  |  |  |  |  |  |  |
| סך כל השקעות פיננסיות אחרות |  |  | 1,397,461 |  | 1,398,822 |  | 1,411,215 |  | 1,411,884 |
|  |  |  |  |  |  |  |  |  |  |
| מזומנים ושווי מזומנים אחרים |  |  | 273,298 |  | 273,298 |  | 171,316 |  | 171,316 |
|  |  |  |  |  |  |  |  |  |  |
| סך כל הנכסים |  |  | 4,946,324 |  | 4,624,024 |  | 4,261,406 |  | 3,945,318 |
|  |  |  |  |  |  |  |  |  |  |
| הון | 8 |  |  |  |  |  |  |  |  |
| הון רובד 1 בסיסי |  |  | 426,275 |  | 445,824 |  | 371,145 |  | 392,629 |
| רכיבי הון רובד 1 נוסף[[1]](#footnote-1) |  |  | 15,512 |  | 17,750 |  | 15,604 |  | 17,922 |
|  |  |  |  |  |  |  |  |  |  |
| סך כל ההון |  |  | 441,787 |  | 463,574 |  | 386,749 |  | 410,551 |
|  |  |  |  |  |  |  |  |  |  |
| התחייבויות |  |  |  |  |  |  |  |  |  |
| התחייבויות בגין חוזי ביטוח שאינם תלויי תשואה | 1 |  | 3,159,252 |  | 2,793,854 |  | 2,723,259 |  | 2,368,463 |
| מרווח סיכון (RM) | 1 |  | - |  | 49,834 |  | - |  | 40,914 |
| התחייבויות בגין מסים נדחים, נטו | 5 |  | 15,080 |  | 25,236 |  | 12,890 |  | 24,051 |
| זכאים ויתרות זכות | 6 |  | 1,135,367 |  | 1,138,181 |  | 982,936 |  | 986,846 |
| התחייבויות פיננסיות | 7 |  | 125,139 |  | 126,187 |  | 50,328 |  | 51,139 |
| התחייבויות אחרות |  |  | 69,699 |  | 27,158 |  | 105,244 |  | 63,354 |
|  |  |  |  |  |  |  |  |  |  |
| סך כל ההתחייבויות |  |  | 4,504,537 |  | 4,160,450 |  | 3,874,657 |  | 3,534,767 |
|  |  |  |  |  |  |  |  |  |  |
| סך כל ההון וההתחייבויות |  |  | 4,946,324 |  | 4,624,024 |  | 4,261,406 |  | 3,945,318 |

**סעיף 2א' – מידע אודות מאזן כלכלי**

השווי ההוגן של הנכסים וההתחייבויות במאזן הכלכלי חושב בהתאם להוראות הכלולות בפרק המדידה של נכסים והתחייבויות לצורכי הדוחות הכספיים, בחוזר המאוחד (פרק 1 חלק 2 של שער 5) (להלן - "פרק מדידה בחוזר המאוחד"), למעט פריטים שנקבע לגביהם אחרת בהוראות משטר כושר פירעון כלכלי, כדלהלן:

1. **התחייבויות בגין חוזי ביטוח וחוזי השקעה**

ההתחייבויות בגין חוזי ביטוח וחוזי השקעה מחושבות, בהתאם לחלק א' פרק 4, של חוזר הסולבנסי, על בסיס אומדן מיטבי (להלן – BE אוBest Estimate ) על בסיס הנחות שהינן בעיקר פרי השלכת הניסיון הקיים ביחס לאירועי עבר כלפי העתיד, במסגרת הסביבה בה פועלת החברה וללא מקדמי שמרנות. ככלל, בהתייחס להתחייבויות ביטוח בריאות SLT)) בוצע בהתאם לפרקטיקת החישוב של הערך הגלום של חוזי ביטוח (EV Embedded Value -) בישראל[[2]](#footnote-2) ובהתייחס לביטוח כללי בוצע על בסיס החלק המתייחס ל-BE ב"עמדת הממונה - נוהג מיטבי לחישוב עתודות ביטוח בביטוח כללי לצורך דיווח כספי".

חישוב התחייבויות הביטוח בגין ביטוח בריאות ארוך טווח בוצע על ידי היוון תזרימי מזומנים עתידיים הצפויים של החברה, באמצעות מודל המיושם על מידע, הקיים במערכות התפעוליות של החברה, לגבי הכיסויים הביטוחיים, ועל הנחות דמוגרפיות, כלכליות והתנהגותיות רבות. התזרימים הצפויים כוללים לדוגמה פרמיות חזויות לאור שיעורי הביטולים הצפויים, בניכוי ההוצאות שתהיינה לחברה בגין הכיסויים לרבות עמלות לסוכנים, תביעות צפויות וכיוצא בזה.

תזרים זה מהוון לפי עקום ריבית אשר נקבע על-ידי הממונה ואשר מבוסס על התשואה לפדיון של אג"ח מדינת ישראל ("ריבית חסרת סיכון"), עם התכנסות בטווח הארוך לשיעור קבוע של 2.6% (UFR) ובתוספת מרווח (VA) אשר נקבע ע"י הממונה.

חישוב ההתחייבויות אינו כולל תזרימים בגין מכירות עתידיות, אך כולל הנחה של המשך קבלת פרמיות בגין עסקים קיימים. בנוסף, החישוב מניח המשך פעילות עסקית כ-"עסק חי", דהיינו שמבנה החברה לא ישתנה ולפיכך חלק מההוצאות הקבועות בעתיד לא תיוחסנה לתיק הקיים כיום, אלא לעסק חדש שצפוי להימכר בעתיד.

סביר כי תזרימי המזומנים בפועל יהיו שונים, במידה כזו או אחרת, מההערכות שבוצעו על בסיס "ההערכה המיטבית" וזאת אף אם לא יתרחש שינוי כלשהו בפרמטרים העומדים בבסיס החישוב. ראה גם סעיף 1ד' לעיל – הערות והבהרות.

כאמור, מדידת ההתחייבויות הביטוחיות במאזן הכלכלי מבוססת על היוון התזרימים העתידיים הצפויים, כולל רווח עתידי, בריבית חסרת סיכון בתוספת VA ובהתחשב ב UFR, על בסיס הערכה מיטבית שאינה כוללת מרווחי שמרנות, כאשר לסיכון ניתן ביטוי ברכיב ה RM שהינו התחייבות נפרדת. זאת, בשונה מהדוחות הכספיים בהן מוערכות ההתחייבויות הביטוחיות עם מרווחי שמרנות, בשיטות ובשיעורי היוון כמתואר בביאור 28(4) לדוחות השנתיים.

מרווח הסיכון (Risk Margin) – בנוסף להתחייבויות הביטוחיות על בסיס ההערכה המיטבית מחושב רכיב של מרווח סיכון, המשקף את עלות ההון הכוללת שהיה מצופה שחברת ביטוח אחרת תדרוש, לצורך קבלת ההתחייבויות הביטוחיות של חברת הביטוח, המחושבות על בסיס הערכה מיטבית, במלואן. מרווח הסיכון מחושב בהתאם להוראות הממונה על סמך עלות הון של 6% ומהוון בריבית חסרת סיכון מותאמת, אך ללא רכיבי ה- VA ועל בסיס דרישות ההון הנוכחיות והעתידיות. דרישת ההון העתידית מחושבת על פי "שיטת גורמי הסיכון", על ידי שינוי רכיבי דרישת ההון שחושבו למועד הדיווח בהתאם להתפתחות החזויה של גורמי הסיכון שיוחסו להם. גורמים אלו נועדו לשקף את ההתפתחות של סיכוני המודל הסטנדרטי על פני ציר הזמן. התחשיב אינו לוקח בחשבון את דרישת ההון בגין סיכוני שוק.

מגבלות והסתייגויות בחישוב ההערכה המיטבית

* ככלל, ההנחות שביסוד המודלים גובשו בעיקר על סמך מחקרים וניתוחים המבוססים על ניסיון החברה לאורך השנים האחרונות, אשר לא כללו אירועים קיצוניים. קיימת, אמנם, הסתברות נמוכה להתרחשות אירועים קיצוניים אך אין ביכולת החברה להעריך

**סעיף 2א' – מידע אודות מאזן כלכלי – (המשך)**

הסתברות זו ולא את מידת השפעתם של אירועים אלה. בהתאם לכך, אירועים כאלה לא הובאו בחשבון בקביעת ההנחות שביסוד המודלים.

* קביעת ההערכה המיטבית אמורה להתבסס על הערכת ההתפלגות של תוצאות ההערכה האפשריות. בהעדר נתונים סטטיסטיים מובהקים מתאימים להערכת התפלגות ההערכה המיטבית לכל הגורמים הדמוגרפיים והתפעוליים בביטוח חיים ובריאות SLT, השתמשה החברה בהנחות ריאליות של כל פרמטר ופרמטר כשלעצמו, לפי התוחלת של כל גורם רלוונטי, וללא התחשבות של תלות או התאמה בין ההנחות השונות, או בין ההנחות לפרמטרים כלכליים חיצוניים כגון מיסוי, ריבית או רמת תעסוקה במשק. של העדר נתונים מספקים, בחישוב הערכה מיטבית לא הונח והחברה לא בדקה, את רמת המתאם (קורלציה) בין הנחות דמוגרפיות ותפעוליות (למשל שיעור ביטולים) לבין הנחות הנוגעות לתנאי השוק (למשל שיעור הריבית), מתאם אשר עלול להשפיע על ההערכה המיטבית באופן מהותי.
* תזרימי המזומנים העתידיים מתייחסים, במקרים רבים, לשנים רבות קדימה. המחקרים עליהם מבוססות ההנחות שבבסיס התזרימים מבוססות על מיטב הידיעה של ההנהלה, בעיקר בהתאם למה שקרה בשנים האחרונות. קיימת מידה רבה של חוסר וודאות האם ההנחות בבסיס התזרימים אכן תממשנה.

הנחות בחישוב ההתחייבויות הביטוחיות

אופן קביעת ההנחות

ההנחות שבבסיס החישוב נקבעו לפי האומדנים הטובים ביותר של החברה לגבי גורמים דמוגרפיים ותפעוליים רלבנטיים, ומשקפות את הציפייה של החברה לעתיד בגין גורמים אלה. ההנחות הדמוגרפיות, הכלולות בחישוב, נלקחו מתוך מחקרים פנימיים של החברה, ככל שישנם, ומתבססות על שילוב של מידע ממקורות חיצוניים, כגון מידע שהתקבל ממבטחי משנה ולוחות תמותה ותחלואה שפורסמו על ידי הממונה.

ההנחות התפעוליות (הוצאות הנהלה וכלליות) חושבו בהתאם לתוצאות מודל תמחירי פנימי שנערך בחברה לגבי הוצאות הקשורות להתחייבויות הביטוחיות הרלוונטיות, לרבות: הקצאת ההוצאות למגזרים השונים ולפעילויות השונות (הפקה, ניהול שוטף, השקעות ניהול תביעות וכיוצא בזה) והנחות לגבי אופן ההתפתחות העתידית שלהן (בהתאם למדד, היקף פרמיות, היקף נכסים וכדומה).

ההנחות העיקריות עליהן הסתמכנו בחישובים הינן כדלקמן:

1. הנחות כלכליות

ריבית היוון – עקום ריבית חסר סיכון אשר מבוסס על התשואה לפדיון של אג"ח מדינה בישראל ("ריבית חסרת סיכון"), עם התכנסות בטווח הארוך לשיעור קבוע של 2.6% (UFR) ובתוספת מרווח (VA), הכל כפי שנקבע על ידי הממונה.

1. הנחות תפעוליות (עבור ביטוח בריאות)

הוצאות הנהלה וכלליות – החברה ניתחה את ההוצאות אשר מיוחסות למגזרי הביטוח הרלוונטיים בדוח הכספי, וייחסה אותן למוצרים וסוגי הכיסוי השונים, ולפעולות שונות כגון תפעול שוטף של הכיסויים, ניהול השקעות, טיפול בתביעות, ועוד. מחקר ההוצאות מתעדכן מידי תקופה וסוגי ההוצאות השונות מועמסים על תזרים המזומן העתידי ביחס למשתנים הרלוונטיים, כגון כמות פרמיות ועתודות הביטוח. קביעת ההוצאות העתידיות וכן אופן הקצאתן לתזרימים העתידיים כוללות בתוכן הערכות של החברה ושיקולי דעת רבים אשר משפיעים על סך ההתחייבויות.

1. הנחות דמוגרפיות

* ביטולים (הפסקת תשלום פרמיה).
* תמותת פעילים במוצרי בריאות.
* תחלואה (שיעור ואורך התביעות) במוצרי בריאות.

**סעיף 2א' – מידע אודות מאזן כלכלי – (המשך)**

1. הנחות בביטוח כללי

עלות תביעות, בגין נזקים עתידיים ונזקים שאירעו אך טרם שולמה התביעה בגינם – בהתאם לניסיון העבר של החברה בענפים השונים בקשר לשיעורי התביעות, גובה התביעות וקצב תשלומי התביעות בענפים בעלי זנב ארוך.

הגידול בסעיף התחייבויות בגין חוזי ביטוח שאינם תלויי תשואה ונכסי ביטוח משנה ביחס ליתרה בשנה קודמת נובע בעיקר על רקע המשך הגידול בפעילות העסקית של החברה.

**נכסים והתחייבויות אחרים:**

(1) נכסים בלתי מוחשיים - בהתאם לחלק א' פרק 2 סימן א', חברת ביטוח תעריך נכסים בלתי מוחשיים בשווי אפס.

(2) הוצאות רכישה נדחות - בהתאם לחלק א פרק 2 סימן א', חברת ביטוח תעריך הוצאות הרכישה בשווי אפס. יצוין כי שווי הרווחים העתידיים הגלומים בחוזי הביטוח הובא בחשבון בסעיף התחייבויות בגין חוזי ביטוח.

(3) השקעה בחברות מוחזקות שאינן חברות ביטוח - בהתאם לחלק א' פרק 2 סימן ב', החישוב נעשה בשיטת השווי המאזני המותאם, בהתאם להוראות החוזר לעניין חברות מוחזקות שאינן חברות ביטוח. בהתאם לשיטה זו נכלל חלקה של החברה בחברות המוחזקות על בסיס חלקה היחסי בעודף הנכסים על ההתחייבויות שלהן, המחושב על בסיס הדוחות הכספיים שלהן לאחר מחיקת הנכסים הבלתי מוחשיים. בחברות מוחזקות בהן המאזן הכלכלי משקף עודף התחייבויות על נכסים, שווי ההשקעה יעמוד על אפס ולא יהיה שלילי וזאת כאשר ערכה במאזן החשבונאי חיובי.

הערך הכלכלי של החברות המוחזקות אינו כולל את הרווחים הגלומים בחברות אלו.

(4) נכסי חוב בלתי סחירים - בהתאם לחלק א' פרק 1, שווים ההוגן של נכסי חוב בלתי סחירים מחושב לפי מודל המבוסס על היוון תזרימי המזומנים כאשר שיעורי הריבית להיוון נקבעים על ידי חברה המספקת ציטוט מחירים ושערי ריבית לגופים מוסדיים.

(5) התחייבויות בגין מסים נדחים, נטו בהתאם לחלק א' פרק 2 סימן ג', החישוב הנו על בסיס הפער בין השווי שיוחס לנכסים וההתחייבויות במאזן הכלכלי לבין השווי שמיוחס להם לצרכי מס בהתאם להוראות ההכרה, המדידה וההצגה של תקן חשבונאות בינלאומי 12 (IAS 12). הכרה בנכסי מיסים נדחים תתאפשר רק אם החברה תעמוד במבחנים הכלולים בחוזר הסולבנסי, וזאת בנוסף על המבחנים הכלולים בתקן החשבונאות האמור.

(6) זכאים ויתרות זכות - בהתאם לחלק א' פרק 1, חלק מהיתרות בסעיף זה חושבו בהתאם לעקרונות הכלליים לעניין המאזן הכלכלי.

הגידול בסעיף חל בעיקר כתוצאה מהגידול בפיקדונות מבטחי המשנה ויתרת הפרמיה מראש, כתוצאה מהגידול בהיקף העסקים של החברה.

(7) התחייבויות פיננסיות - בהתאם לעקרונות הכלליים שנקבעו בחוזר סולבנסי ובכפוף להנחיה חלק א' פרק 3 לפיה אין לקחת בחשבון שינויים שחלו בסיכון אשראי של החברה אלא רק בגין שינויים בריבית חסרת סיכון. כלומר, ריבית ההיוון הינה ריבית חסרת סיכון בתוספת המרווח ביום ההנפקה.

הגידול בסעיף חל כתוצאה מהנפקת כתבי התחייבות נדחים רובד 2 שהונפקו בפברואר 2020.

(8) הון עצמי – לפירוט, ראו סעיף 1 לעיל.

**סעיף 2ב' - הרכב התחייבויות בגין חוזי ביטוח וחוזי השקעה**

|  |  |  |  |  |  |  |
| --- | --- | --- | --- | --- | --- | --- |
|  |  | ליום 31 בדצמבר 2020 | | | | |
|  |  | אומדן מיטבי (BE) של התחייבויות | | | | |
|  |  | ברוטו |  | ביטוח משנה |  | שייר |
|  |  | מבוקר | | | | |
|  |  | אלפי ש"ח | | | | |
|  |  |  |  |  |  |  |
| **התחייבויות בגין חוזי ביטוח שאינם תלויי תשואה** |  |  |  |  |  |  |
|  |  |  |  |  |  |  |
| חוזי ביטוח חיים וביטוח בריאות ארוך טווח (SLT) |  | 27,533 |  | 27,552 |  | (19) |
| חוזי ביטוח כללי וביטוח בריאות קצר טווח (NSLT) |  | 2,766,321 |  | 2,228,625 |  | 537,696 |
|  |  |  |  |  |  |  |
| **סה"כ התחייבויות בגין חוזי ביטוח שאינם תלויי תשואה** |  | 2,793,854 |  | 2,256,177 |  | 537,677 |

|  |  |  |  |  |  |  |
| --- | --- | --- | --- | --- | --- | --- |
|  |  | ליום 31 בדצמבר 2019 | | | | |
|  |  | אומדן מיטבי (BE) של התחייבויות | | | | |
|  |  | ברוטו |  | ביטוח משנה |  | שייר |
|  |  | מבוקר | | | | |
|  |  | אלפי ש"ח | | | | |
|  |  |  |  |  |  |  |
| **התחייבויות בגין חוזי ביטוח וחוזי השקעה שאינם תלויי תשואה** |  |  |  |  |  |  |
|  |  |  |  |  |  |  |
| חוזי ביטוח חיים וביטוח בריאות ארוך טווח (SLT) |  | 16,376 |  | 18,916 |  | (2,540) |
| חוזי ביטוח כללי וביטוח בריאות קצר טווח (NSLT) |  | 2,352,087 |  | 1,900,985 |  | 451,102 |
|  |  |  |  |  |  |  |
| **סה"כ התחייבויות בגין חוזי ביטוח שאינם תלויי תשואה** |  | 2,368,463 |  | 1,919,901 |  | 448,562 |

**שינויים מהותיים שחלו לעומת סוף שנת דיווח קודמת**

השינויים בסך ההתחייבויות בגין חוזי ביטוח שאינם תלויי תשואה נובעים בעיקרם מהגידול בהיקף העסקים של החברה.

**סעיף 3 - הון עצמי לעניין הון נדרש לכושר פירעון**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  | ליום 31 בדצמבר 2020 | | | | | | | | |
|  |  | הון רובד 1 | | |  | הון רובד 2 |  | סה"כ |  | בהתחשב בהוראות בתקופת הפריסה והתאמת תרחיש מניות |
|  |  | הון רובד 1 בסיסי |  | הון רובד 1 נוסף |  |  |  |
|  |  | מבוקר | | | | | | | | |
|  |  | אלפי ש"ח | | | | | | | | |
|  |  |  |  |  |  |  |  |  |  |  |
| הון עצמי |  | 445,824 |  | 17,750 |  | 124,401 |  | 587,975 |  | 459,884 |
| ניכויים מהון רובד 1 (א) |  | (35,000) |  | - |  | - |  | (35,000) |  | (16,475) |
| הון עצמי לעניין הון נדרש לכושר פירעון (ב) |  | 410,824 |  | 17,750 |  | 124,401 |  | 552,975 |  | 443,369 |
| מתוך זה – סכום רווח צפוי בגין פרמיות עתידיות (EPIFP) לאחר מס |  | 2,343 |  |  |  |  |  | 2,343 |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  | ליום 31 בדצמבר 2019 | | | | | | | | |
|  |  | הון רובד 1 | | |  | הון רובד 2 |  | סה"כ |  | בהתחשב בהוראות בתקופת הפריסה והתאמת תרחיש מניות |
|  |  | הון רובד 1 בסיסי |  | הון רובד 1 נוסף |  |  |  |
|  |  | מבוקר | | | | | | | | |
|  |  | אלפי ש"ח | | | | | | | | |
|  |  |  |  |  |  |  |  |  |  |  |
| הון עצמי |  | 392,629 |  | 17,922 |  | 49,293 |  | 459,844 |  | 340,885 |
| ניכויים מהון רובד 1 (א) |  | (16,475) |  | - |  | - |  | (16,475) |  | (327) |
| הון עצמי לעניין הון נדרש לכושר פירעון (ב) |  | 376,154 |  | 17,922 |  | 49,293 |  | 443,369 |  | 340,558 |
| מתוך זה – סכום רווח צפוי בגין פרמיות עתידיות (EPIFP) לאחר מס |  | 2,846 |  |  |  |  |  | 2,846 |  |  |

1. ניכויים מהון רובד 1 - בהתאם להגדרות "הון רובד 1 בסיסי" בנספח לחוזר הסולבנסי, ניכויים אלה כוללים את סכום הנכסים המוחזקים כנגד התחייבויות בשל חוזי ביטוח וחוזי השקעה שאינם תלויי תשואה בניגוד לתקנות כללי ההשקעה וסכום דיבידנד שהוכרז לאחר יום הדוח ועד ליום הפרסום לראשונה של הדוח.

**שינויים מהותיים שחלו לעומת סוף שנת דיווח קודמת**

לפירוט השינויים העיקריים ראו סעיף 1 לעיל.

**סעיף 3 - הון עצמי לעניין הון נדרש לכושר פירעון** - **(המשך)**

(ב) הרכב הון עצמי לעניין הון נדרש לכושר פירעון

|  |  |  |  |  |
| --- | --- | --- | --- | --- |
|  |  | ליום 31 בדצמבר |  | ליום 31 בדצמבר |
|  |  | 2020 |  | 2019 |
|  |  | מבוקר |  | מבוקר |
|  |  | באלפי ש"ח | | |
|  |  |  |  |  |
| **הון רובד 1** |  |  |  |  |
| הון רובד 1 בסיסי |  | 410,824 |  | 376,154 |
|  |  |  |  |  |
| **הון רובד 1 נוסף** |  |  |  |  |
| מכשירי הון ראשוני מורכב |  | 17,750 |  | 17,922 |
|  |  |  |  |  |
| **סך הון רובד 1 נוסף** |  | 17,750 |  | 17,922 |
| **סך הון רובד 1** |  | 428,574 |  | 394,076 |
|  |  |  |  |  |
| **הון רובד 2** |  |  |  |  |
|  |  |  |  |  |
| מכשירי הון רובד 2 |  | 124,401 |  | 49,293 |
| מכשירי הון משני מורכב |  | - |  | - |
| מכשירי הון שלישוני מורכב |  | - |  | - |
|  |  |  |  |  |
| **סך הון רובד 2** |  | 124,401 |  | 49,293 |
|  |  |  |  |  |
| **סך הון עצמי לעניין הון נדרש לכושר פירעון** |  | 552,975 |  | 443,369 |

הוראות משטר כושר פירעון כלכלי קובעות הוראות לעניין הרכב ההון העצמי המוכר על בסיס כלכלי, לפיהן ההון העצמי המוכר יהיה סך ההון רובד 1 והון רובד, 2 כהגדרתם לעיל:

שיעור רכיבים הכלולים בהון רובד 1, לאחר הפחתות, לא יפחת בכל עת מ – 60% SCR ומ – 80% מ - MCR.

שיעור רכיבים הכלולים בהון רובד 2, לאחר הפחתות, לא יעלה בכל עת על 40% מ - SCR ועל – 20% מ - MCR.

נכון ליום 31 בדצמבר, 2020 שיעור רכיבי הון רובד 2 מ – SCR עמד על% 15.2 (2019 – 15.2%).

**שינויים מהותיים שחלו לעומת סוף שנת דיווח קודמת**

לפירוט השינויים ראו סעיף 1 לעיל.

**סעיף 4 - הון נדרש לכושר פירעון (SCR)**

|  |  |  |  |  |
| --- | --- | --- | --- | --- |
|  |  | ליום 31 בדצמבר |  | ליום 31 בדצמבר |
|  |  | 2020 |  | 2019 |
|  |  | מבוקר |  | מבוקר |
|  |  | דרישת הון | | |
|  |  | באלפי ש"ח | | |
|  |  |  |  |  |
| **הון נדרש בסיסי לכושר פירעון (BSCR)** |  |  |  |  |
|  |  |  |  |  |
| הון נדרש בשל רכיב סיכון שוק |  | 189,976 |  | 128,682 |
| הון נדרש בשל רכיב סיכון צד נגדי |  | 45,768 |  | 36,838 |
| הון נדרש בשל רכיב סיכון חיתום בביטוח בריאות (SLT + NSLT) |  | 3,997 |  | 3,391 |
| הון נדרש בשל רכיב סיכון חיתום בביטוח כללי |  | 197,956 |  | 163,854 |
| **סה"כ** |  | 437,696 |  | 332,765 |
| השפעת הפיזור בין רכיבי הסיכון |  | (105,929) |  | (79,772) |
|  |  |  |  |  |
| **סה"כ הון נדרש בסיסי לכושר פירעון BSCR** |  | 331,768 |  | 252,992 |
|  |  |  |  |  |
| הון נדרש בשל סיכון תפעולי |  | 83,114 |  | 70,636 |
| התאמה לספיגת הפסדים בשל נכס מס נדחה |  | (41,824) |  | (24,051) |
|  |  |  |  |  |
| **סה"כ הון נדרש לכושר פירעון (SCR) בהתחשב בהתאמת תרחיש מניות** |  | 373,057 |  | 299,578 |
|  |  |  |  |  |
| **שיעור הון נדרש לכושר פירעון בתקופת הפריסה מ- SCR (באחוזים)** |  | 80% |  | 75% |
|  |  |  |  |  |
| **סה"כ הון נדרש לכושר פירעון** |  | 298,445 |  | 224,683 |

לפרטים אודות המידע בדבר הון עצמי לעניין הון נדרש לכושר פירעון ללא יישום תקופת הוראות המעבר לתקופת הפריסה וללא התאמת תרחיש מניות ראה סעיף 6 "השפעת יישום הוראות לתקופת הפריסה" להלן.

**שינויים מהותיים שחלו לעומת סוף שנת דיווח קודמת**

* הון נדרש בשל רכיב סיכוני שוק – גידול ביחס ליתרה בשנה קודמת, בעיקר בשל שינוי בתמהיל תיק ההשקעות וגידול ברכיב המנייתי.
* הון נדרש בשל רכיב סיכון חיתום בביטוח כללי – גידול ביחס ליתרה בשנה קודמת, בעיקר בשל גידול בהתחייבויות על רקע המשך גידול בהיקף העסקים של החברה.
* התאמה לספיגת הפסדים בשל נכס מס נדחה - גידול בעיקר בשל הנחיות רגולטוריות המאפשרות להכיר בתוספת של עד 5% מדרישות ההון הבסיסי (BSCR) במידה ולחברה יש רווחים צפויים בשנים הבאות מעסקי ביטוח כללי ובריאות זמן קצר.
* שיעור הון נדרש לכושר פירעון בתקופת הפריסה מ-SCR (באחוזים) גדל בכל שנה ב-5% עד ל-100% בשנת 2024. בשנת 2019 השיעור היה 75% ובשנת 2020 השיעור הינו 80%.

**סעיף 5 - סף הון (MCR)**

(א) סף הון (MCR)

|  |  |  |  |  |
| --- | --- | --- | --- | --- |
|  |  | ליום 31 בדצמבר |  | ליום 31 בדצמבר |
|  |  | 2020 |  | 2019 |
|  |  | מבוקר |  | מבוקר |
|  |  | באלפי ש"ח | | |
|  |  |  |  |  |
| סף הון לפי נוסחת MCR |  | 100,121 |  | 80,900 |
| גבול תחתון (25% מהון נדרש לכושר פירעון בתקופת הפריסה) |  | 74,611 |  | 56,171 |
| גבול עליון (45% מהון נדרש לכושר פירעון בתקופת הפריסה) |  | 134,300 |  | 101,107 |
|  |  |  |  |  |
| סף הון לאחר מגבלות (MCR) |  | 100,121 |  | 80,900 |

(ב) הון עצמי לעניין סף הון

|  |  |  |  |  |  |  |
| --- | --- | --- | --- | --- | --- | --- |
|  |  | ליום 31 בדצמבר 2020 | | | | |
|  |  | הון רובד 1 |  | הון רובד 2 |  | סה"כ |
|  |  | מבוקר | | | | |
|  |  | אלפי ש"ח | | | | |
|  |  |  |  |  |  |  |
| הון עצמי לעניין הון נדרש לכושר פירעון לפי סעיף 3 |  | 428,574 |  | 124,401 |  | 552,975 |
| חריגה ממגבלות כמותיות בשל סף הון (\*) |  | - |  | (104,377) |  | (104,377) |
|  |  |  |  |  |  |  |
| הון עצמי לעניין סף הון |  | 428,574 |  | 20,024 |  | 448,598 |

(\*) בהתאם להוראות פרק 3 בחלק ב' "הוראות לעניין הון עצמי של חברת ביטוח" בחוזר הסולבנסי, הון רובד 2 לא יעלה על 20% מ-MCR.

|  |  |  |  |  |  |  |
| --- | --- | --- | --- | --- | --- | --- |
|  |  | ליום 31 בדצמבר 2019 | | | | |
|  |  | הון רובד 1 |  | הון רובד 2 |  | סה"כ |
|  |  | מבוקר | | | | |
|  |  | אלפי ש"ח | | | | |
|  |  |  |  |  |  |  |
| הון עצמי לעניין הון נדרש לכושר פירעון לפי סעיף 3 |  | 394,076 |  | 49,293 |  | 443,369 |
| חריגה ממגבלות כמותיות בשל סף הון (\*) |  | - |  | (33,113) |  | (33,113) |
|  |  |  |  |  |  |  |
| הון עצמי לעניין סף הון |  | 394,076 |  | 16,180 |  | 410,256 |

(\*) בהתאם להוראות פרק 3 בחלק ב' "הוראות לעניין הון עצמי של חברת ביטוח" בחוזר הסולבנסי, הון רובד 2 לא יעלה על 20% מ-MCR.

**סעיף 6 - השפעת יישום ההוראות לתקופת הפריסה**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  | | | | | | | | | |
|  |  | כולל יישום | |  | |  | השפעת התאמת תרחיש מניות |  | השפעת גידול בהון ההדרגתי בהון הנדרש לכושר פירעון בתקופת הפריסה |  | סה"כ ללא יישום הוראות המעבר לתקופת הפריסה והתאמת תרחיש מניות |
|  |  | הוראות המעבר לתקופת הפריסה והתאמת תרחיש מניות |  | | השפעת הכללה של ניכוי בתקופת הפריסה |  |  |  |
|  |  | מבוקר | | | | | | | | | |
|  |  | אלפי ש"ח | | | | | | | | | |
|  |  |  |  | |  |  |  |  |  |  |  |
| סך התחייבויות ביטוח, לרבות מרווח הסיכון (RM) |  | 2,843,688 |  | | - |  | - |  | - |  | 2,843,688 |
| הון רובד 1 בסיסי |  | 410,824 |  | | - |  | - |  | - |  | 410,824 |
| הון עצמי לעניין הון נדרש לכושר פירעון |  | 552,975 |  | | - |  | - |  | - |  | 552,975 |
| הון נדרש לכושר פירעון |  | 298,445 |  | | - |  | (27,428) |  | (74,612) |  | 400,485 |

**6.1. הוראות בתקופת הפריסה**

בהוראות משטר כושר פירעון כלכלי נקבעה תקופת פריסה בה תיושמנה ההנחיות הבאות:

* דרישת ההון בגין תת רכיב סיכון מניות, כהגדרתו בהוראות, תגדל באופן הדרגתי במשך 7 שנים, משיעור של 22% החל משנת 2017, ועד לשיעורים של 30%, 39% ו-49% להשקעה במניות תשתיות, סוג 1 וסוג 2, בהתאמה. הגידול ההדרגתי יחול גם על ההתאמה האנטי-מחזורית, כהגדרתה בהוראות.
* פריסה הדרגתית של ההון הנדרש עד לשנת 2024, כך שההון הנדרש יעלה בהדרגה ב-5% כל שנה, החל מ-60% מה-SCR בשנת 2017 ועד למלוא ה-SCR.

**סעיף 7 – ניתוח רגישות לשינויים בריבית**

להלן מוצג ניתוח רגישות של יחס כושר פירעון כלכלי ביחס לשינוי בריבית למועד הדוח (ביישום מלא של הוראות משטר כושר פירעון כלכלי). ניתוח זה מביא לידי ביטוי את השפעות השינוי הכמותיות החלות על ההון העצמי, ועל ההון הנדרש לכושר פירעון. מבחן הרגישות מביא לידי ביטוי השפעות ישירות בלבד, בהנחה ששאר גורמי הסיכון קבועים ואינם כוללים השפעות משניות או שינויים נגזרים על גורמי סיכון אחרים.

יצוין כי הרגישות איננה בהכרח לינארית, כך שרגישויות בשיעורים אחרים אינם בהכרח אקסטרפולציה פשוטה של מבחן הרגישות המוצג.

|  |  |
| --- | --- |
|  | ליום 31 בדצמבר 2020 |
|  | השפעה על יחס כושר פירעון כלכלי (בנקודות אחוז) |
|  |  |
| עלייה בריבית של 50 נקודות בסיס בריבית חסרת סיכון | (0.7%) |

בחישוב הרגישות נבנה עקום ריבית חסר סיכון חדש המייצג ירידה של 50 נקודות בסיס עד ה- Last Liquid Point LLP)) ולאחריו אקסטרפולציית סמית-וילסון כאשר ה UFR) Ultimate Forward Rate) נשאר קבוע לפי מתודולוגיית משטר כושר פירעון כלכלי.

בוצע חישוב מחדש של מאזן כלכלי אשר לקח בחשבון את השפעת עקום הריבית החדש על כלל הנכסים וההתחייבויות המושפעים משינויים בריבית הן תלויי התשואה ושאינם תלויי תשואה. כמו כן, נלקחו בחשבון השפעות השינוי בריבית על דרישות ההון בנכסים ובהתחייבויות ועל מרווח הסיכון (Risk Margin).

**סעיף 8 – מגבלות על חלוקת דיבידנד**

מדיניות החברה היא להחזיק בסיס הון איתן להבטחת כושר הפירעון שלה ויכולתה לעמוד בהתחייבויותיה למבוטחים, לשמר את יכולת החברה להמשיך את פעילותה העסקית וכדי שתוכל להניב תשואה לבעלי מניותיה. החברה כפופה לדרישות הון הנקבעות על ידי הממונה.

בחודש אפריל 2019, קבע דירקטוריון החברה יעדים מינימליים וטווח מטרה ליחס כושר פירעון כלכלי מבוסס סולבנסי II.

יעד יחס כושר פירעון מינימלי ללא התחשבות בהוראות בתקופת המעבר נקבע בשיעור של 110% ליום 31 בדצמבר 2019 אשר עתיד לעלות לשיעור של 116% בקו ישר עד לתום תקופת המעבר ביום 31 בדצמבר 2024, בהתאם לתוכנית ההון של החברה.

נכון ליום 31 בדצמבר 2020, מועד החישוב האחרון, החברה עומדת ביעדים שנקבעו. מובהר בזאת, כי אין באמור כדי להבטיח שהחברה תעמוד ביעדים שנקבעו בכל עת.

**דיבידנד**

בהתאם למכתב שפרסמה הממונה, בחודש אוקטובר 2017, (להלן - "המכתב") חברת ביטוח תהיה רשאית לחלק דיבידנד רק אם לאחר ביצוע החלוקה יש לחברה יחס כושר פירעון לפי משטר כושר פירעון כלכלי בשיעור של לפחות 100%, כשהוא מחושב ללא התחשבות בהוראות המעבר ובכפוף ליעד יחס כושר פירעון שקבע דירקטוריון החברה. היחס האמור יחושב ללא ההקלה שניתנה בגין הפרש מקורי המיוחס לרכישת פעילות של קופות גמל וחברות מנהלות. בנוסף, נקבעו במכתב הוראות דיווח לממונה.

**חלוקת דיבידנד בשנת 2021**

במהלך הרבעון הראשון של שנת 2021 חילקה החברה דיבידנד בסך 35 מיליון ש"ח בהתאם לתוצאות המבוקרות ליום 31 בדצמבר 2020, וכן בהתאם לתוצאות אומדן לחישוב יחס כושר פירעון כלכלי מבוסס Solvency II ליום 31 בדצמבר 2020.

**סעיף 9 – יחס כושר פירעון ללא יישום הוראות המעבר לתקופת הפריסה וללא התאמת תרחיש המניות**

|  |  |  |  |  |
| --- | --- | --- | --- | --- |
|  |  | ליום 31 בדצמבר |  | ליום 31 בדצמבר |
|  |  | 2020 |  | 2019 |
|  |  | מבוקר |  | מבוקר |
|  |  | באלפי ש"ח | | |
|  |  |  |  |  |
| הון עצמי נדרש לעניין הון נדרש לכושר פירעון – ראה סעיף 6 |  | 552,975 |  | 443,369 |
| הון נדרש לכושר פירעון – ראה סעיף 6 |  | 400,485 |  | 323,601 |
| עודף |  | 152,490 |  | 119,768 |
| **יחס כושר פירעון כלכלי (באחוזים)** |  | **138%** |  | **137%** |
|  |  |  |  |  |
| **השפעת פעולות הוניות מהותיות שהתרחשו בתקופה שבין תאריך החישוב לתאריך פרסום דוח יחס כושר פירעון** |  |  |  |  |
| גיוס מכשירי הון |  | - |  | 74,850 |
| הון עצמי לעניין הון נדרש לכושר פירעון |  | 552,975 |  | 518,219 |
| עודף |  | 152,490 |  | 194,618 |
| **יחס כושר פירעון כלכלי (באחוזים)** |  | 138% |  | 160% |
| **עודף ההון לאחר פעולות הוניות ביחס ליעד הדירקטוריון:** |  |  |  |  |
| יעד יחס כושר פירעון מינימלי ללא הוראות מעבר |  | **111.2%** |  | **110%** |
| עודף הון ביחס ליעד |  | **107,636** |  | **162,258** |

**שינויים מהותיים שחלו לעומת סוף שנת דיווח קודמת**

בשנת 2020 חל גידול בהון העצמי של החברה לעניין כושר פירעון כתוצאה מרווח נקי בסך של 70,130 אלפי ש"ח, גיוס הון רובד 2 בסך של 74,850 אלפי ש"ח בניכוי חלוקת דיבידנד לאחר תאריך המאזן בסך של 35,000 אלפי ש"ח.

כמו כן, חל גידול בהון הנדרש לכושר פירעון של החברה (SCR), כתוצאה מהגידול בהיקף העסקים של החברה ומהקטנת שיעור הכיסוי של מבטחי משנה בחלק מעסקי החברה בשנת 2021 וכתוצאה משינוי בתמהיל ההשקעות של החברה, בדגש על גידול ברכיב המנייתי בתיק. מנגד, חל שיפור כתוצאה מיישום לראשונה של ההקלה הנובעת מהתאמה לספיגת הפסדים בשל מס נדחה.

|  |  |  |  |  |  |  |
| --- | --- | --- | --- | --- | --- | --- |
| 24 ביוני 2021 |  |  |  |  |  |  |
| תאריך אישור הדוח |  | ישראל פיקהולץ |  | אורי אומיד |  | איתי סים |
|  |  | יו"ר הדירקטוריון |  | מנכ"ל |  | מנהל סיכונים |

1. רכיבי הון רובד 1 המוגדרים כהון עצמי (שטר הון צמית ומניות בכורה) [↑](#footnote-ref-1)
2. חישוב ה-EV (Embedded Value, ערך גלום) בישראל נערך על פי הכללים והעקרונות שקבע הממונה אשר אימץ את הכללים והעקרונות שנקבעו בדוח ועדה משותפת של חברות הביטוח והממונה אשר פעלה בליווי יועצים מישראל ומחו"ל. [↑](#footnote-ref-2)